donkermaan | SkalkSkryf
Posts Tagged ‘donkermaan’
Donkermaan – 30/06/2011
Posted in Joh, tagged bekende, donkermaan, maanpreke, onbekende on Junie 30, 2011| 10 Comments »
Min bereik die annerkant.
Meeste trippel heen en weer,
Nie bereid om die weg aan te pak nie.
Dhammapada vers 85
Kommentaar deur Bhikkhu Monindu:
Om iets totaal nuuts te bedink is feitlik onmoontlik. Meerendeels is dit net ‘n verwerking vannie verlede. Ons moet ‘n besliste nuwe benadering volg as ons doel die “annerkant” – vryheid van lyding – is. Die voorspelbaarheid vannie bekende laat ons veilig voel, al is dit saai en vermoeiend. Dit is die eindelose heen-en-weer getrippel.
Dis hoe ons lewe met verknogdheid. Maar hoe sal dit wees om nie onner die teuel van verknogdheid te wees nie, om te vertrou in onmiddelike bewustheid gegrond op Dharma (die Boeddha se lering)?
Dit vat moed om die bekende te los en die onbekende in te vaar. Ons verbintenis tot die grondreëls en be-oefening van aandagtigheid is ons beskerming sodat ons die nuwe weg kan aanpak.
Sewes (aka Knorrie)
Posted in Joh, Maanpreek, Uncategorized, tagged donkermaan, maanpreke on Junie 1, 2011| 2 Comments »
As mens jouself verlos
van denke soos:
“Hulle het my mishandel, verniel;
dan word haat oorwin.
Dhammapada vers 4
As mens vir ‘n lang tyd kwaadwillige gevoelens gekweek het, kan mens vergeet hoe dit voel om net eenvoudig gelukkig te wees. Ons verstand kan so gewoont raak aan negatiewe denke dat mens dink ongelukkigheid is normaal. Maar net soos die aard van water skoon en suiwer is, net so is ons gemoed van nature kalm en helder.
Pynlike goed tref ons innie lewe, en die gedagtenis daaraan verdwyn nie goed-moets nie. Maar ons moet bewus wees daarvan dat die wrewel wat ons aan die herinnering koppel iets is wat onsself daartoe byvoeg – dit is nie ‘n noodsaaklikheid nie.
Om onsself van negatiewe denke te bevry is miskien nie so moeilik as wat dit blyk nie. Deur te sien dat mens so ‘n keuse het – om herinneringe te los vir wat dit is, sonder om iets meer daaraan toe te voeg – word mens bevry en kan vorentoe beweeg.
Posted in Joh, Maanpreek, tagged donkermaan, maanpreke on Mei 7, 2011| 4 Comments »
Bewus tussen diegene wat afgestomp is,
Wakker tussen diegene wat sluimer,
Die wyses draf vooruit soos sterk, jong perde,
En los dié wat vermoeid is agter.
Dhammapada vers 29
Is dit moontlik om ons strewe na ontwaking getrou te volg, maar nogtans sensitief te bly teenoor die nood van andere? As ons nie ‘n ewewig handhaaf nie sal ons goeie bedoelinge net tot meer lyding lei.
Die Leeringe dui aan dat wysheid ons beywering oppie weg na ontwaking moet onnerskraag, en nie persoonlike voorkeure nie. Om sensitief te wees vir anner se behoeftes is belangrik, maar nie tot so ‘n mate dat dit tot nadeel van mens se eie bewustheid strek nie. Ons ywer sal te vergeefs wees as ons bewussyn deur selfsugtigheid gedryf word. Mens lê ‘n vaste innerlike fondasie deur ‘n duidelike voorrang van geestelike ontwikkeling daar te stel.
Ons reaksie op kritiek kan, in stede van teëstand en woede, eerder goedhartig en vol begrip wees.
Donkermaan Februarie 2010
Posted in Joh, tagged Dhammapada, donkermaan, maanpreke, nederigheid on Februarie 14, 2010| 4 Comments »
Vermy skynheilige nederigheid.
Staan vas in die lig van jou doelwit.
Die weg goed bewandel
Lei tot tevredenheid,
nou en in die toekoms.
Dhammapada vers 168
Opregte nederigheid is sulks dat wanner ons ‘n biekie wysheid nodig het ons in staat sal wees om daarna te luister. Dit beteken dat as ons die pad byster geraak het, ons nie met teenstand sal reageer teen die waarheid as dit aan ons uitgewys word nie. Ons kan deur ons leermeesters en Dhamma vriende herinner word aan dit wat ons oorsprongklik aangespoor het om hierdie weg te volg. Dit kon ‘n lewensbelangrike verandering gewees het waarvan ons moes sin maak; of miskien was ons deur geloof geinspireer om ‘n gewaarwording na te streef wat ons vertrou het dat dit wel in die toekoms bereik kon word.
Soos ons beoefening van die weg verdiep vind ons dat die doel om duidelik te sien ons lei om meer oplettend te wees; in stede daarvan om iets of iemand te probeer wees wat ons nie is nie, vind ons dat dit moontlik is om erkenning te gee aan die werklikheid waarin ons onsself nou bevind.
Hierdie verandering in ons bewussyn veroorsaak dat mens baie meer omsigtig is met hoe ons handel in daad, woord en gees. In sodanige omsigtigheid word tevredenheid gevind: nie die valse tevredenheid van selfvoldaanheid nie, maar tevredenheid gegrond op wyse bepeinsing.
Aandagtige tevredenheid en opregte nederigheid lei tot insig.
Dancing Egrets by Jerry Ting (Flicker)